Kailen: 'Jy moet in die oomblik lewe' | Sarie
Kailen: 'Jy moet in die oomblik lewe'
Kailen Hilpert is 'n graad 11-leerder van die Hoër Meisieskool Bloemhof op Stellenbosch. Die Covid-tyd het haar geleer om minder te tob oor die toekoms en eerder net 100% haarself te wees.
A post shared by KAILEN?? (@kailen_01)
Ek moet minder omgee oor wat die wêreld en sosiale media van my dink. Ek het begin om meer myself te wees, want eerlikwaar, daar is niks beter as 'n gelukkige mens wat hulself is nie. Dit het my geleer dat ek so baie het waarvoor ek kan dankbaar wees. Jy weet regtig nooit wanneer dit iemand se laaste dag saam met jou is nie. Jy moet in die oomblik lewe. As jy te veel dink oor die toekoms of wat mense van jou dink, mis jy die memories wat besig is om te gebeur.
Ek sal 100% WhatsApp, my kamera-app en die weer-app kies. WhatsApp is daar om nog met almal te kan kommunikeer, die kamera-app om herinneringe vas te vang. Ek is ongelooflik lief daarvoor om foto's te neem van wat in die oomblik gebeur, so ek kan nie NIE my kamera-app hê nie! Die laaste een is dalk nie iets wat alle tieners sal kies nie, maar ek moet weet hoe die weer lyk, anders kan ek nie gepas aantrek nie. Ek kyk elke oggend en aand die weer net om seker te maak dat ek die regte klere dra vir die dag.
Mieke Visser, omdat sy unapologetically haarself is. Sy is 'n model vir Boss en Next Models, maar nie net enige model nie, sy is altyd haarself. Maak nie saak vir wie sy pas modelwerk gedoen het of hoe mooi haar lewe op Instagram lyk nie, sy wys vir ons dat sy steeds soos enige ander mens is. Sy deel haar stories met die mense wat haar volg op haar goeie én slegte dae. Sy het my meer gemaklik laat voel in myself en my laat glo dat ek my drome kan volg en alles kan doen as ek net my kop op die regte pad hou en glo. Dis so lekker om te sien dat daar mense is wat so 'n groot following het deur net hulself te wees.
Iets in die lyn van Kom ons kyk, want jy as kyker gaan kyk wat in my deurmekaar lewe aangaan.
Om eendag die volgende Mej. Suid-Afrika te wees of om op die loopplank te loop vir 'n wêreldbekende ontwerper.